laion/Wikipedia-Exotic huggingface dataset:
פרקליט מחוז ניו יורק

פרקליט מחוז ניו יורק הוא ראש הפרקליטות של מחוז ניו יורק במדינת ניו יורק שבארצות הברית. מחוז זה, אחד מ-62 המחוזות של מדינת ניו יורק, חופף בגבולותיו לרובע מנהטן של העיר ניו יורק. פרקליטות המחוז מופקדת על העמדתם לדין בפני בתי המשפט המדינתיים של אנשים שהואשמו בביצוע עבירות בתחומי המחוז על פי חוקי מדינת ניו יורק. ככזו היא מופקדת על ההליכים הפליליים ברובע המרכזי של העיר ניו יורק. תפקיד פרקליט מחוז ניו יורק נוצר בשנת 1796. מאז 1846 נבחר פרקליט המחוז לתפקידו בבחירות על ידי תושבי המחוז. מאז 1897 עומדת תקופת כהונתו על ארבע שנים קלנדריות, במקביל לכהונת ראש עיריית ניו יורק. אם מתפנה המשרה במהלך תקופת הכהונה מוסמך מושל מדינת ניו יורק למנות ממלא מקום למילויה עד לקיום בחירות, שבהן ייבחר פרקליט מחוז שיכהן עד תום תקופת ארבע השנים של קודמו. פרקליט מחוז ניו יורק הנוכחי (מינואר 2022) הוא אלווין בראג (אנ'). אחד מפרקליטי המחוז המפורסמים היה רוברט מורגנת'ו (אנ'), שנבחר לתפקיד תשע פעמים ומילא אותו במשך 35 שנים רצופות (1975–2009). המקביל הפדרלי לפרקליט מחוז ניו יורק, המטפל בהעמדה לדין של נאשמים בעבירות פדרליות, הוא פרקליט המחוז הפדרלי הדרומי של ניו יורק (אם כי שטח מחוז פדרלי זה גדול משטח מחוז ניו יורק). ארבעת הרבעים האחרים של העיר ניו יורק מהווים (חלקם תחת שמות שונים) מחוזות במסגרת מדינת ניו יורק, ולכל אחד מהם פרקליט מחוז נבחר משלו. סדרת הטלוויזיה "חוק וסדר" הופקה בין השאר בהשראת עבודתה של פרקליטות מחוז ניו יורק. אתר האינטרנט הרשמי של פרקליט מחוז ניו יורק (באנגלית) הלשכה המשפטית של משטרת ניו יורק מופקדת על העמדה לדין של נאשמים בעבירות קלות. ברוקלין הוא מחוז קינג, סטטן איילנד הוא מחוז ריצ'מונד, ואילו הברונקס הוא מחוז ברונקס וקווינס הוא מחוז קווינס.
יפתח מזרחי

יפתח מזרחי (נולד ב-27 ביולי 1986) הוא שחקן, רקדן ותסריטאי ישראלי. מזרחי נולד בישראל ב-1986. הוא קרוב-משפחה של השחקנית אוריאלה וייט ובן דודה של עדן הראל. את לימודיו התיכוניים עשה במגמת התיאטרון במדרשת שדה בוקר. לאחר שירותו הצבאי, למד בלט קלאסי בסן פרנסיסקו במשך שנה, ולאחר מכן המשיך ללהקה צעירה, "בלט ז'וניור", בז'נבה, שווייץ. מזרחי הופיע בתיאטרון הקאמרי במחזות הזמר "קברט" ו"סיפור הפרברים" (בתפקיד ריף). במהלך שלוש שנים בהן התגורר בלונדון, הופיע מזרחי בווסט אנד במחזות "מעתה ועד עולם", בבימויו של טים רייס, וב"אנני אשת לפידות". עם שובו לישראל, החל להופיע בתפקיד קורני קולינס, מנחה הטלוויזיה, בעיבוד הישראלי למחזמר "היירספריי" (שהוצג בין אוגוסט 2017 לאפריל 2018). החל מספטמבר 2017, הוא מגלם את ג'ייסון אוזמונד בעיבוד האמריקאי של "החממה", "אקדמיית החממה", המשודרת בנטפליקס. הופיע גם בפרסומת לדוריטוס. החל מיולי 2019 משחק את תפקידו של ניק במחזמר פלאשדנס שמוצג בתיאטרון תל אביב. יפתח מזרחי, במיזם "אישים" לתיעוד היצירה הישראלית יפתח מזרחי, במסד הנתונים הקולנועיים IMDb (באנגלית) יפתח מזרחי, באתר "אידיבי", מאגר הידע העברי לקולנוע ישראלי ועולמי יפתח מזרחי, באתר ספר הקולנוע הישראלי יפתח מזרחי, באתר האופרה הישראלית תל אביב-יפו התיאטרון הקאמרי - סיפור הפרברים - חדר החזרות, סרטון באתר יוטיוב אנטארקטיקה, קדימון הסרט באתר יוטיוב יעקב בר-און, ‏חבילת כישורים: יפתח מזרחי גונב את תשומת הלב ב"סיפור הפרברים", באתר מעריב אונליין, 24 במרץ 2016 אמנויות המחול - אהבות ובנים, באתר סמינר הקיבוצים יפעת הללי, חטיבת הראל, באתר nrg‏, 18 באוגוסט 2006 דניאל שירין, "סיפור הפרברים": ימי התום של משי קליינשטיין, באתר הארץ, 25 בינואר 2016 עידוא דגן, מסר וקיפוח מאחורי הקלעים של סיפור הפרברים, באתר nrg‏, 17 בפברואר 2016 מיכאל הנדלזלץ, "סיפור הפרברים": מוזיקה, מחול, מוות, באתר הארץ, 1 במרץ 2016 דורי בן ישראל, מלון 626 של דוריטוס, באתר "מזבלה", 16 בדצמבר 2010 להמשיך לנשום, סרטון באתר יוטיוב
היער

האם התכוונתם ל... היער (מחזה) – מחזה מאת אלכסנדר ניקולאייביץ' אוסטרובסקי היער (ספר מתח) – ספר מתח מאת הרלן קובן היער (סרט, 2016) יער (פירושונים)
בית העלמין היהודי ג'יורג'יול

בית העלמין היהודי ג'יורג'יול (ברומנית: Cimitirul evreiesc Giurgiului din Bucureşti) הוא הגדול בין בתי העלמין היהודיים בבוקרשט ושוכן בכביש ג'יורג'יול במספרים 128 ו-162 ומשתרע על ארבע עשר הקטרי קרקע. בית עלמין זה נוסד בשנת 1929 בכתובת ג'יורג'יול 128 ובשנת 1945 נוסף החלק שבמספר 162. דרך בית העלמין עוברת מסילת ברזל, שמחלקת אותו לשני חלקים מובחנים. מסביב לבית העלמין, בקרבת הגדר יש 2, 3 שורות של קברים - סידור זה נועד למנוע אפשרות של גריעת חלק משטח בית העלמין. בכניסה לבית העלמין הוצבו כמה מצבות ישנות, ששרדו מבית העלמין היהודי סבסטופול בבוקרשט. בבית עלמין זה יש בין 35,000 ל-40,000 קברים וגם מצבות עבור נספי ספינות המעפילים סטרומה ומפקורה וגם לזכר הנרצחים היהודים במרד הלגיונרים ופרעות בוקרשט. בשנת 2008 נעשו בבית העלמין מעשי ונדליזם ובהם נהרסו 131 מצבות. הנזקים תוקנו בשנת 2010 מדיה וקבצים בנושא בית העלמין היהודי ג'יורג'יול בוויקישיתוף Cimitirele evreiești din București (ברומנית) Acte de vandalism in Capitala. Cimitirul Evreiesc a fost devastat (ברומנית)
עונת 1992/1993 בבונדסליגה

עונת 1992/1993 הייתה העונה ה-30 של הבונדסליגה, שהיא הליגה הגרמנית הבכירה בכדורגל. העונה החלה ב-14 באוגוסט 1992 והסתיימה ב-5 ביוני 1993. באייר 05 אורדינגן ופ.צ. זארבריקן עלו מהליגה השנייה. ורדר ברמן זכתה בתואר האליפות בפעם השלישית בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה חזרה למתכונת של 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. באייר 05 אורדינגן ופ.צ. זארבריקן ירדו לבונדסליגה השנייה לאחר שהייה של עונה בודדת בליגה הבכירה. הקבוצה השלישית שירדה הייתה בוכום. אולף קירסטן (דינמו דרזדן) וטוני יבואה (גאנה) (איינטרכט פרנקפורט), אשר כבשו 20 שערים, זכו בתואר מלך השערים של הליגה. מדיה וקבצים בנושא עונת 1992/1993 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol
עונת 1993/1994 בבונדסליגה

עונת 1993/1994 הייתה העונה ה-31 של הבונדסליגה, שהיא הליגה הגרמנית הבכירה בכדורגל. העונה החלה ב-6 באוגוסט 1993 והסתיימה ב-7 במאי 1994. דיסבורג, לוקומוטיב לייפציג ופרייבורג עלו מהליגה השנייה. לייפציג ופרייבורג עלו לליגה הבכירה בפעם הראשונה בתולדות המועדונים. באיירן מינכן זכתה בתואר האליפות בפעם ה-12 בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. לוקומוטיב לייפציג, וטנשייד 09 ונירנברג ירדו לבונדסליגה השנייה. שטפן קונץ (קייזרסלאוטרן) וטוני יבואה מ גאנה גאנה (איינטרכט פרנקפורט) (עונה שנייה ברציפות), אשר כבשו 18 שערים, זכו בתואר מלך השערים של הליגה. תוך הורדת 4 נקודות בגלל אי-סדרים תקציביים מדיה וקבצים בנושא עונת 1993/1994 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol
נסטה קרטר

נסטה קרטר (באנגלית: Nesta Carter; נולד ב-11 באוקטובר 1985) הוא אצן מג'מייקה. אלוף אולימפי (לונדון 2012), 3 פעמים ברציפות אלוף עולם (טגו 2011, מוסקבה 2013 ובייג'ינג 2015) ושיאן העולם בריצת שליחים 4x100 מטר. קרטר מדורג שמיני בכל הזמנים בריצת 100 מטר (9.78 שניות). בינואר 2017 הורשע קרטר באימרוץ לאחר שנימצאו שאריות של מתילהקסנאמין בבדיקת הדם שנלקחה ממנו באולימפיאדת בייג'ינג (בייג'ינג 2008) ומדליית הזהב ושיא העולם בריצת שליחים 4x100 מטר מאולימפאידת זו נילקחו ממנו ומיתר האצנים (יוסיין בולט, אסאפה פאוול ומייקל פרייטר). קרטר נולד בבננה גראונד. באליפות העולם שנערכה באוסקה יפן בשנת 2007 זכה קרטר במדליית כסף בריצת שליחים 4x100 מטר ביחד עם מרווין אנדרסון, יוסיין בולט ואסאפה פאוול בשיא ג'מייקה חדש של 37.89 שניות, אחרי ארצות הברית (37.78 שניות) ולפני בריטניה (37.90 שניות). נוסף לכך, הוא סיים במקום 12 בריצת 100 מטר בתוצאה של 10.28 שניות. בשלב המוקדמות הוא קבע תוצאה של 10.17 שניות. בתחרות שנערכה בסטוקהולם שוודיה ביולי 2008 קבע קרטר בריצת 100 מטר שיא אישי חדש של 9.98 שניות. באולימפיאדת בייג'ינג (2008) הוא זכה במדליית זהב בריצת שליחים 4x100 מטר ביחד עם מייקל פרייטר, יוסיין בולט ואסאפה פאוול בשיא עולם חדש של 37.10 שניות, לפני טרינידד וטובגו (38.06 שניות) ויפן (38.15 שניות). בשנת 2017 נמצא כי קרטר השתמש באימרוץ ולכן מדליית הזהב נשללה מג'מייקה. בתחרות שנערכה בשאנגחאי, סין ב-20 בספטמבר 2009 קבע קרטר בריצת 100 מטר שיא אישי חדש של 9.91 שניות. בתחרות שנערכה ברייטי איטליה ב-29 באוגוסט 2010 קבע קרטר בריצת 100 מטר שיא אישי חדש של 9.78 שניות. ובכך היה לבעל התוצאה החמישית בטיבה בהיסטוריה בריצה זו באותה העת. באליפות העולם שנערכה בטגו קוריאה הדרומית בשנת 2011 זכה קרטר במדליית זהב בריצת שליחים 4x100 מטר ביחד עם מייקל פרייטר, יוהאן בלייק ויוסיין בולט בשיא עולם חדש של 37.04 שניות, לפני צרפת (38.20 שניות) וסנט קיטס ונוויס (38.49 שניות). נוסף לכך, הוא סיים במקום 7 בריצת 100 מטר בתוצאה של 10.95 שניות. באולימפיאדת לונדון (2012) זכה קרטר במדליית זהב בריצת שליחים 4x100 מטר ביחד עם מייקל פרייטר, יוהאן בלייק ויוסיין בולט בשיא עולם חדש של 36.84 שניות, לפני טרינידד וטובגו (38.12 שניות) וצרפת (38.16 שניות). באליפות העולם שנערכה במוסקבה רוסיה בשנת 2013 זכה קרטר בשתי מדליות, זהב וארד. מדליית זהב בפעם השנייה ברציפות, בריצת שליחים 4x100 מטר ביחד עם קמר ביילי-קול, ניקל אשמיד ויוסיין בולט בתוצאה של 37.36 שניות, לפני ארצות הברית (37.66 שניות) וקנדה (37.92 שניות) ומדליית ארד, בריצת 100 מרט בתוצאה של 9.95 שניות, אחרי יוסיין בולט (9.77 שניות) וג'סטין גטלין מארצות הברית (9.85 שניות). באליפות העולם שנערכה בבייג'ינג בשנת 2015 זכה קרטר במדליית זהב בפעם השלישית ברציפות, בריצת שליחים 4x100 מטר ביחד עם אסאפה פאוול, ניקל אשמיד ויוסיין בולט בתוצאה של 37.36 שניות, לפני סין (38.01 שניות) וקנדה (38.13 שניות). ריצת 100 מטר: 9.78 שניות (2010) ריצת 200 מטר: 20.25 שניות (2011) ריצת 50 מטר: 5.67 שניות (2012) ריצת 60 מטר: 6.49 שניות (2012) מדיה וקבצים בנושא נסטה קרטר בוויקישיתוף התפתחות שיא העולם בריצת שליחים 4x100 מטר (ויקיפדיה באנגלית) נסטה קרטר, ברשת החברתית אינסטגרם נסטה קרטר, באתר הוועד האולימפי הבין-לאומי נסטה קרטר, באתר olympedia.org נסטה קרטר, באתר התאחדות האתלטיקה הבין-לאומית נסטה קרטר, באתר ליגת היהלום נסטה קרטר, באתר Track and Field (גברים)
עונת 1994/1995 בבונדסליגה

עונת 1994/1995 הייתה העונה ה-32 של הבונדסליגה, שהיא הליגה הגרמנית הבכירה בכדורגל. העונה החלה ב-19 באוגוסט 1994 והסתיימה ב-17 ביוני 1995. בוכום, באייר אורדינגן 05 ומינכן 1860 עלו מהליגה השנייה. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. בורוסיה דורטמונד זכתה בתואר האליפות בפעם הראשונה בתולדות המועדון. בוכום, דיסבורג ודינמו דרזדן ירדו לבונדסליגה השנייה. מדינמו דרזדן אף נשלל הרישיון והקבוצה ירדה לליגת חובבים. מריו באסלר (ורדר ברמן) והייקו הרליך (בורוסיה מנשנגלדבך), אשר כבשו 18 שערים, זכו בתואר מלך השערים של הליגה. מדיה וקבצים בנושא עונת 1994/1995 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol
דני אמנדולה

דני אמנדולה (באנגלית: Danny Amendola; נולד ב-2 בנובמבר 1985) הוא שחקן פוטבול לשעבר ששיחק ליגת ה-NFL. אמנדולה נולד בדה וודלנדס שבטקסס בנם של וילי ורוז. אביו הוא מאמן פוטבול בתיכון. אמנדולה שיחק במשך ארבע שנים במסגרת קבוצת הפוטבול של אוניברסיטת טקסס טק כתופס ומחזיר בעיטות. בשנתו האחרונה בקבוצה רשם 109 תפיסות ל-1,245 יארד ו-6 טאצ'דאונים. הוא לא נבחר בדראפט ה-NFL של 2008, ואת כל עונת 2008 העביר בקבוצת האימונים של דאלאס קאובויס. לאחר העונה התאמן בפילדלפיה איגלס אך נופה לפני תחילת העונה ולא נכלל בסגל הקבוצה הסופי. בספטמבר 2009 עבר לסיינט לואיס ראמס ושיחק במסגרתה במשך ארבע עונות. בעונתו השנייה בקבוצה נפצע במחזור הראשון בידו ונאלץ להחמיץ את יתרת המשחקים. בעונתו הרביעית נפצע בעצם הבריח באופן חמור שסיכן את חייו, אך חזר לשחק לאחר שלושה שבועות. במרץ 2012 חתם בניו אינגלנד פטריוטס על חוזה למשך חמש שנים עבור 28.5 מיליון דולר. את עונתו הראשונה בניו אינגלנד סיים עם 54 תפיסות ל-666 יארד ושני טאצ'דאונים. בעונתו השנייה בקבוצה השיג 200 יארד וטאצ'דאון אחד המלך העונה הסדירה. בפלייאוף הצטיין בניצחון על בולטימור רייבנס כשתפס 5 מסירות ל-81 יארד ושני טאצ'דאונים, כולל טאצ'דאון אחד ממסירה של עמיתו התופס ג'וליאן אדלמן במהלך הטעיה. בסופרבול XLIX תפס חמש מסירות ל-48 יארד וטאצ'דאון אחד. לפני עונת 2015 הסכים אמנדולה לעדכון חוזהו וקיצוץ בשכרו על מנת להישאר בקבוצה, קיצוץ נוסף נעשה גם לפני עונת 2016 ולפני עונת 2017. הוא זכה עם הקבוצה בסופרבול LI במשחק בו הצטיין, תפס 8 מסירות ל-78 יארד, טאצ'דאון אחד וכן תפס מסירה מכריעה לשתי נקודות בונוס שהשוותה את התוצאה לאחר פיגור של 25 נקודות. בעונת 2017 היה השחקן המצטיין בגמר ה-AFC בו ניצחה ניו אינגלנד את ג'קסונוויל ג'אגוארס 24–20, הוא תפס 7 פעמים ל-84 יארד וכן שני טאצ'דאונים שהושגו ברבע האחרון. בסופרבול LII הוביל את תופסי הקבוצה עם 152 יארד בהפסד 33–41 לפילדלפיה איגלס. לקראת עונת 2018 הצטרף לקבוצת מיאמי דולפינס, הוא שוחרר בתום העונה והצטרף לדטרויט ליונס. בעונת 2021 הצטרף ליוסטון טקסאנס. ב-2022 הודיע על פרישה. בשנת 2024 לוהק לעונה ה-33 של "רוקדים עם כוכבים" בארצות הברית. אמנדולה הוא בן זוגה לשעבר של מיס ארצות הברית ומיס תבל אוליביה קולפו. מעודכן לסוף עונת 2021: בעונה הסדירה: בפלייאוף: מדיה וקבצים בנושא דני אמנדולה בוויקישיתוף דני אמנדולה, ברשת החברתית אקס (טוויטר) דני אמנדולה באתר ניו אינגלנד פטריוטס דני אמנדולה באתר pro-football-reference.com דני אמנדולה באתר אוניברסיטת טקסס טק Report: Rams WR Danny Amendola's clavicle injury could have been life-threatening, ‏CBS, ‏7 באוקטובר 2012 Danny Amendola took huge pay cut to stay with Patriots, הבוסטון גלוב, 10 במאי 2016 Another year, another pay cut for Danny Amendola, ‏NBC, ‏18 באפריל 2017 Doubling his usual workload, WR Danny Amendola delivered for Patriots, אתר ESPN, ‏ 9 בפברואר 2017
ראש ממשלת בלגיה

ראש ממשלת בלגיה (בהולנדית: Eerste minister van België; בצרפתית: Premier ministre de la Belgique; בגרמנית: Premierminister von Belgien) הוא המשרה הפוליטית הבכירה ביותר בבלגיה. למרות שהמשטר בבלגיה הוא מונרכיה חוקתית, במרוצת השנים החשיבות הפוליטית של מלך בלגיה נחלשה לאורך זמן, ואילו משרת ראש הממשלה הפכה בהדרגה ליותר חשובה. באופן פורמלי, ראש הממשלה ממונה על ידי המלך, לצד השרים האחרים ומזכירי המדינה של הממשל הפדרלי. בפועל, המינוי משקף את תוצאות הבחירות לפרלמנט, ונעשה לאחר התייעצויות עם ראשי הסיעות הגדולות ואישי ציבור נוספים. כראש הממשלה, הוא הראשון להתמנות מבין כל השרים. בעוד המלך לא יכול לבצע כל פעולה ביצועית ללא הסכמה והאחריות של אותו שר האחראי על תחום הפעולה הביצועית שבכוונת המלך לעשות. מינוי של ראש ממשלה חדש נחתם על ידי ראש הממשלה המתפטר. לאחר מכן, ראש הממשלה החדש חותם על ההתפטרות של ראש הממשלה המתפטר. כמו כן, ראש ממשלת בלגיה חבר במועצה האירופית. ראש הממשלה הראשון היה אטיין קונסטנטין דה ז'רלאש שכיהן בתפקיד בשנת 1831. נכון לשנת 2021, ראש ממשלת בלגיה הנוכחי הוא אלכסנדר דה-קרו. ראש הממשלה אחראי על תיאום מדיניות הממשלה. מלבד זאת, ראש הממשלה אחראי על ביצוע ההסכם הקואליציוני. הוא נוכח בכל ישיבות מועצת השרים. בנוסף, ראש הממשלה מייצג את הקואליציה בפומבי, הן בבלגיה והן מחוץ לבלגיה. ראש הממשלה אמון ליצור קשר עם המלך ולעדכן אותו במצב הפוליטי של המדינה. ראש הממשלה מציג את מדיניות הממשלה בפרלמנט הפדרלי של בלגיה- בסנאט הבלגי ובבית הנבחרים. הוא גם יכול להעלות בפרלמנט הצבעת אמון בממשלתו. אם הצבעת האמון לא עוברת, דבר זה יוביל להתפטרות של הממשלה. הממשלה כולה מתפטרת אך ורק אם הממשלה נפלה בהצבעת אי אמון, אך אם ראש הממשלה מתפטר מסיבות אישיות או בריאותיות הממשלה ממשיכה לכהן תחת ראש ממשלה חדש. ראש הממשלה מייצג את בלגיה בארגונים הבינלאומיים שונים ובמדינות שונות, לצד שר החוץ. בשל רפורמת המדינה. לראש הממשלה יש משימות נוספות, כגון שמירה על היחסים בין האזורים והקהילות בבלגיה. מלכי בלגיה מדיה וקבצים בנושא ראש ממשלת בלגיה בוויקישיתוף אתר האינטרנט הרשמי של ראש ממשלת בלגיה שארל מישל (באנגלית, בהולנדית, בצרפתית ובגרמנית) ראש ממשלת בלגיה, באתר וואלה! NEWS ראש הממשלה נתניהו שוחח עם ראש ממשלת בלגיה, באתר משרד ראש הממשלה
פרד מקמורי

פרד מקמורי (באנגלית: Fred MacMurray‏; 30 באוגוסט 1908 – 5 בנובמבר 1991) היה שחקן קולנוע וטלוויזיה אמריקאי שהופיע ביותר מ-100 סרטי קולנוע וסדרות טלוויזיה במשך יותר מ-50 שנים. בשנת 1934 הוחתם בסרטי סרטי פרמאונט והופיע בסרטים לצד ברברה סטנוויק, המפרי בוגרט, מרלן דיטריך, קלודט קולברט, קרול לומברד ועוד. בשנת 1948 הופיע בסרט "רומנס הפעמונים" לצידה של אלידה ואלי ופרנק סינטרה. הוא השתתף בסרטים רבים של אולפני וולט דיסני כמו "הכלב השעיר" (1959) "הפרופסור המפוזר" (1961) עליו היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. בשנת 1987 הוענק לו פרס "אגדות דיסני" בהיכל התהילה של אולפני דיסני. רוב הסרטים היו קומדיות קלות, סרטים מוזיקליים ומלודרמות בתור אדם טוב. בחלק מהם שיחק בתפקיד האדם הרע: ביטוח חיים כפול (1944) בתור וולטר נף, סוכן ביטוח הרוצח את בעלה של אהובתו (ברברה סטנוויק) ומביים תאונת דרכים כדי לזכותה בשיפוי כפול בפוליסת ביטוח החיים של בעלה. המרד על הקיין (1954) בתור קצין הקשר טום קיפר שהסית את חבריו למרד אך לא תמך בהם בעת המשפט שנערך להם על אי ציות לפקודות. הדירה (1960) בתור ג'ף שלדרייק, הבוס של ק.ק בקסטר (ג'ק למון) המכריח אותו לתת לו כל פעם את דירתו כדי להתעלס בה עם פילגשו (שירלי מקלין) בתמורה לעלייה בדרגה. לפרד מקמורי יש כוכב בשדרת הכוכבים של הוליווד. מדיה וקבצים בנושא פרד מקמורי בוויקישיתוף פרד מקמורי, במסד הנתונים הקולנועיים IMDb (באנגלית) פרד מקמורי, באתר AllMovie (באנגלית) פרד מקמורי, באתר Rotten Tomatoes (באנגלית) פרד מקמורי, במסד הנתונים הקולנועיים KinoPoisk (ברוסית) פרד מקמורי, באתר MusicBrainz (באנגלית) פרד מקמורי, באתר Discogs (באנגלית) פרד מקמורי, באתר TCM פרד מקמורי, באתר "Find a Grave" (באנגלית) פרד מקמורי, באתר אנציקלופדיה בריטניקה (באנגלית)
ניסן כצנלסון

ד"ר ניסן (הכהן) כצנלסון (1862–1923) היה מנהיג ציוני ברוסיה, מעוזריו הקרובים של בנימין זאב הרצל ונציגו האישי במשא ומתן עם שלטונות רוסיה. ניסן כצנלסון נולד בשנת 1862 בבוברויסק שבבלארוס ליוסף ולפייגע בריינה פאלטיס. ד"ר כצנלסון שעסק בסחר עצים ובעסקי הספנות והיה פעיל החיי הציבור של הקהילה היהודית, למד באוניברסיטת ברלין פילוסופיה, מתמטיקה ופיזיקה וקיבל תואר דוקטור בשנת 1887. בעקבות עסקיו עבר ליער הנמל ליבאו. עם ראשיתה של התנועה הציונית, הצטרף אליה ונבחר לחבר הוועד הפועל הציוני ולמנהל "אוצר התיישבות היהודים" והפך לאחד מעוזריו הקרובים של הרצל, והכין את מסעו לרוסיה בקיץ 1903, ליווה אותו ומונה כנציגו האישי בכל הנוגע למשא ומתן עם השלטונות הרוסים. בשנת 1906 נבחר כחבר הדומה. עם פיזור הדומה היה בין החותמים על כרוז שקרא למרי אזרחי נגד הממשלה ולאי תשלום מיסים. על כך נידון לשלושה חודשי מאסר במבצר בוברויסק. עם שחרורו התרכז בעבודה ציבורית מקומית. בשנות מלחמת העולם הראשונה עבר לפטרוגרד והשתתף בעבודות העזרה לפליטי החזית היהודית. ד"ר ניסן כצנלסון נפטר בליבאו בשנת 1923. ד"ר ניסן כצנלסון היה נשוי לזלדה רחל כצנלסון לבית סטרשון. בניו: שמואל הבכור, ד"ר אברהם כצנלסון (מחותמי מגילת העצמאות) ויוסף כצנלסון (ממייסדי האצ"ל, ושתי בנות, רחל כצנלסון-שזר (שהייתה לימים אשת נשיאה השלישי של מדינת ישראל, זלמן שזר) ופרידה כצנלסון-חומסקי. נכדו, שמואל תמיר היה שר המשפטים. שי חורב, אנחנו...וכל השאר! סיפורן של משפחות ה"אצולה" בישראל המתחדשת, דוכיפת הוצאה לאור, תשז"ז 2007. מדיה וקבצים בנושא ניסן כצנלסון בוויקישיתוף ניסן כצנלסון, אתר אוצר התיישבות היהודים
עונת 1995/1996 בבונדסליגה

עונת 1995/1996 הייתה העונה ה-33 של הבונדסליגה, שהיא הליגה הגרמנית הבכירה בכדורגל. העונה החלה ב-11 באוגוסט 1995 והסתיימה ב-18 במאי 1996. הנזה רוסטוק, פורטונה דיסלדורף ופ.צ. סנט פאולי עלו מהליגה השנייה. החל מעונה זו על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. בורוסיה דורטמונד זכתה בתואר האליפות בפעם השנייה בתולדות המועדון. פ.צ. קייזרסלאוטרן, איינטרכט פרנקפורט וKFC אורדינגן 05 ירדו לבונדסליגה השנייה. פרדי בוביץ' (שטוטגרט), אשר כבש 17 שערים, זכה בתואר מלך השערים של הליגה. לא הייתה מעוניינת להשתתף בגביע אינטרטוטו לאחר סיום העונה, הקבוצה זכתה בגביע הגרמני והעפילה לגביע מחזיקות הגביע מדיה וקבצים בנושא עונת 1995/1996 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol
טרוויס פימל

טרוויס פימל (באנגלית: Travis Fimmel; נולד ב-15 ביולי 1979) הוא דוגמן ושחקן אוסטרלי. פימל החל את הקריירה שלו בתור דוגמן של חברת קלווין קליין והתפרסם בעיקר כמי שמגלם את דמותו של רגנאר לודברוק בסדרת הטלוויזיה האמריקאית "ויקינגים" של ערוץ ההיסטוריה. טרוויס פימל נולד בשנת 1979 בעיר ויקטוריה, אוסטרליה וגדל בחווה של 22,000 דונם בלוקינגטון. הוא בנם של ג'ני וכריס והצעיר מבין שלושת האחים. בצעירותו עבר למלבורן בעקבות שאיפותיו לשחק פוטבול אוסטרלי מקצועי והצטרף למועדון הכדורגל של סנט קילדה, אולם הוא שבר את רגלו טרם תחילת העונה מה שמנע את המשך דרכו בקבוצה. קריירת הדוגמנות שלו החלה כאשר סוכן של סוכנות הדוגמנות צ'דוויק גילה אותו בחדר כושר בו התאמן פימל. בשנת 2002 חתם בסוכנות הדוגמנות של אלי איי מודלס. היה הדוגמן (הגבר) הראשון שקיבל שכר של 6 ספרות לשנה בחברת קלווין קליין. המגזין האמריקאי פיפל בחר אותו כרווק הסקסי ביותר של אמריקה בשנת 2002. העדפתו למשחק על פני דוגמנות הובילה אותו לדחות הצעה לשמש כשופט בתוכנית הטלוויזיה האוסטרלית "תעשה אותי סופר מודל". פימל למד משחק בהוליווד, ורק כעבור שנתיים קיבל את האודישן הראשון שלו. היה השחקן הראשי בסדרת הטלוויזיה "טרזן" בשנת 2003. בשנת 2008 הוא גילם תפקיד של רוצח בסרט "גולש, אחי" עם השחקנים מת'יו מקונוהיי ווודי הרלסון. בשנת 2013 פימל חתם על חוזה לתפקיד השחקן הראשי בסדרת הטלוויזיה האמריקאית "הוויקינגים" בה גם מככבים השחקנים גבריאל ביירן וקתרין ויניק, הסדרה צולמה באירלנד וסקוטלנד ומתארת את סקנדינביה ואירופה בתחילת המאה התשיעית. פימל מגלם בסדרה את רגנאר לודברוק, מנהיג וויקינגי אגדי. בשנת 2015 שיחק לצד גרטה גרוויג בקומדיה הרומנטית "הרומן של מגי" בבימויה של רבקה מילר. בשנת 2016 הוא שיחק בתפקיד הראשי של סר אנדוין לות'אר בסרט "וורקראפט" המבוסס על משחק המחשב באותו שם. בשנת 2022 החל לשחק את אחת הדמויות המרכזיות בסדרת המערבון האמריקאית "The Dirty Black Bag" בשירות הסטרימינג AMC+, לצדם של השחקנים דומיניק קופר והישראלית ניב סולטן. מדיה וקבצים בנושא טרוויס פימל בוויקישיתוף טרוויס פימל, במסד הנתונים הקולנועיים IMDb (באנגלית) טרוויס פימל, באתר AllMovie (באנגלית) טרוויס פימל, במסד הנתונים הקולנועיים KinoPoisk (ברוסית) טרוויס פימל, באתר MusicBrainz (באנגלית)
בית העלמין הספרדי של בוקרשט

בית העלמין הספרדי של בוקרשט (ברומנית: Cimitirul evreiesc Sefard din București) הוא אחד משלושת בתי העלמין היהודיים בבוקרשט, רומניה והכניסה אליו היא בכביש ג'יורג'יולוי מספר 2. נודע גם בשם "בית העלמין בלו ספרדי" (Cimitirul Bellu Spaniol), באסוציאציה לבתי הקברות "בלו" הנוצריים (אורתודוקסי וקתולי) של בוקרשט הנמצאים לא רחוק ממנו. בית עלמין זה נוסד בשנת 1865, לאחר סגירתו של בית העלמין היהודי סבסטופול בבוקרשט ויועד לקבורתם של היהודים הספרדים. הקרקע נקנה ב-1864, אך הקבר הראשון נכרה ב-1865. שטח בית העלמין הוא של 4 עד 5 הקטרים ויש בו כ-10,300 קברים. בשטח בית העלמין מוצב גם אובליסק לזכר החיילים היהודים ספרדים שמתו במלחמת העולם הראשונה בשירות הצבא הרומני. בבית העלמין מוצבות גם כמה מצבות ששרדו את פירוק בית העלמין היהודי סבסטופול בבוקרשט. Cimitirele evreiești din București (ברומנית) Evreii sefarzi
רוברט פרנסיס

רוברט פרנסיס (באנגלית: Robert Francis ‏; 26 בפברואר 1930 - 31 ביולי 1955) היה שחקן קולנוע אמריקאי. הופיע בארבעה סרטים בתפקידים צבאיים לפני שהקריירה המבטיחה שלו נקטעה בגיל 25 כאשר המטוס אותו הטיס התרסק וכל נוסעיו נהרגו. הוא זכור בעיקר מהופעת הבכורה שלו בסרט המרד על הקיין. כבר בגיל צעיר הצטיין בסקי ושאף להצטרף לצוות האולימפי של ארצות הברית אך צייד כישרונות הוליווד התרשם מצורתו היפה ומראהו האמריקאי ושכנע אותו להתרכז בקריירת משחק. לאחר סיום לימודיו בקולג' העירוני בפסדינה התחיל לקחת שיעורי משחק שנקטעו לשנתיים בגלל שירות צבאי. לאחר מכן חידש את לימודיו וחברת סרטי קולומביה הציעה לו מבחן בד שלאחריו הוצע לו אחד התפקידים הראשיים בסרט המרד על הקיין. הוא הופיע בסרט בתפקיד הקצין ווילי קית' לצד שחקנים ידועים כמו המפרי בוגרט, חוזה פרר ופרד מקמורי, הוא נבחר כאחד האנשים המבטיחים של 1954. בעקבות הצלחתו לוהק לתפקידים ראשיים בסרטים They Rode West (1954), ‏The Bamboo Prison (1954) ‏ו-The Long Gray Line ‏ (1955). פרנסיס נמשך למטוסים והתחבר עם הווארד יוז אתו טס מספר פעמים. הוא לקח שיעורי טיסה אך לא השלים אותם לקבלת רישיון טיסה. ב-31 ביולי 1955 המריא פרנסיס במטוס ביצ'קראפט בוננזה ביחד עם עוד שני אנשים משדה התעופה בברבנק. מיד לאחר ההמראה איבד המנוע כוח והמטוס צלל, התרסק, עלה בלהבות וכל הנוסעים נהרגו. החקירה העלתה שהגורם לתאונה הייתה טעות אנוש של הטייס. מדיה וקבצים בנושא רוברט פרנסיס בוויקישיתוף רוברט פרנסיס, במסד הנתונים הקולנועיים IMDb (באנגלית) רוברט פרנסיס, באתר AllMovie (באנגלית) רוברט פרנסיס, במסד הנתונים הקולנועיים KinoPoisk (ברוסית) רוברט פרנסיס, באתר Find a Grave רוברט פרנסיס, באתר "Find a Grave" (באנגלית)